
Ministru kabineta sēdes protokollēmums

Noteikumu projekts "Grozījumi Ministru kabineta 2016. gada 5. jūlija noteikumos Nr. 445 "Pedagogu darba samaksas noteikumi""

· 1. Pieņemt iesniegto noteikumu projektu.
· 2.  Valsts kancelejai sagatavot noteikumu projektu parakstīšanai.
· 3. Pieņemt zināšanai, ka ietekme uz valsts un pašvaldību budžetu, lai no 2022. gada 1. septembra nodrošinātu pirmsskolas pedagogu minimālās algas likmes palielināšanu līdz 970 euro, 2022. gadā ir 1 681 052 euro (valsts budžets – 521 816 euro, pašvaldību budžets – 1 159 236 euro), 2023. gadā un turpmāk ik gadu – 5 043 156  euro (valsts budžets – 1 565 448 euro, pašvaldību budžets – 3 477 708 euro).
· 4. Atbalstīt priekšlikumu, ka 2022. gadā nepieciešamo finansējumu 521 816 euro apmērā Izglītības un zinātnes ministrija nodrošina sava budžeta ietvaros, veicot pārdali no finansējuma atlikuma valsts budžeta resorā "62. Mērķdotācijas pašvaldībām", kas pārsniedz vienu procentu no pašvaldībām piešķirtās mērķdotācijas 2021. budžeta gadā.
· 5. Izglītības un zinātnes ministrijai atbilstoši šī protokollēmuma 4. punktā atbalstītajam priekšlikumam sagatavot un izglītības un zinātnes ministram noteiktā kārtībā iesniegt Ministru kabinetā attiecīgu rīkojuma projektu par apropriācijas pārdali.
· 6. Jautājums par papildu valsts budžeta līdzekļu 1 565 448 euro  apmērā 2023. gadā un turpmāk ik gadu piešķiršanu pirmsskolas pedagogu minimālās algas likmes palielināšanai līdz 970 euro skatāms Ministru kabinetā vidēja termiņa budžeta ietvara likumprojekta un gadskārtējā valsts budžeta likumprojekta sagatavošanas un izskatīšanas procesā.

